open-index/open-wikipedia-markdown huggingface dataset:
Սերգեյ Գոռլուկովիչ

**Սերգեյ Վադիմովիչ Գոռլուկովիչ** (, ), խորհրդային և ռուս ֆուտբոլիստ, պաշտպան։ 1988 թվականի օլիմպիական չեմպիոն ԽՍՀՄ հավաքականի կազմում, Ռուսաստանի քառակի չեմպիոն (երեք անգամ՝ Մոսկվայի «Սպարտակի» կազմում)։

## Կարիերա
### Ակումբային
Մոգիլյովսկի ՕՀՄՊՄԴ-ի սան է։ Բելառուսում խաղացել է Մոգիլյովում, Գոմելում և Մինսկում։

1990 թվականին պայմանագիր է կնքել «Բորուսիայի» (Դորտմունդ) ակումբի հետ։ Սկզբում մարզիչ Հորսթ Կեպելը խաղացողին չէր դնում հիմնական կազմում, բայց Նիդերլանդների դեմ ընկերական խաղում Գոռլուկովիչի խաղից հետո նրան տեղ է հատկացվել պաշտպանության աջ եզրում։ Այդ պահից Գոռլուկովիչը դարձել է դորտմունդցիների հիմնական պաշտպաններից մեկը։

1991-1992 մրցաշրջանի ավարտից հետո հեռացել է «Բորուսիայից»՝ հասկանալով, որ չի կարող դիմանալ ակումբի բարձր վարձատրվող լեգեոներների հետ մրցակցությանը։ 1992 թվականի ամռանը Կրեֆելդից «Բայեր 05» ակումբը գնել է Գոռլուկովիչին 375 հազար մարկով։

Ռուսաստանում հայտնի է, առաջին հերթին, մոսկովյան «Լոկոմոտիվ» և «Սպարտակ» ակումբներում իր ելույթներով։

Գոռլուկովիչն աչքի էր ընկնում մեծ հեղինակությամբ «Սպարտակում»՝ հոգեբանական հզոր ազդեցություն ունենալով երիտասարդ ֆուտբոլիստների վրա։ Թիմակիցների խոսքով՝ նա սիրում էր խմել, սակայն ամեն հանդիպման նախապատրաստվել է մանրակրկիտ և հանդիպումներում խաղացել առանց իրեն խնայելու։ 1996 թվականին «Ռոստսելմաշի» դեմ խաղում նրա գոլն օգնել է հավասարեցնել հաշիվը և պահպանել «Սպարտակի» չեմպիոնության հնարավորությունները։

### Ազգային հավաքականում
Ռուսաստանի հավաքականում (ԽՍՀՄ, ԱՊՀ)  անցկացրել է 38 խաղ, խփել 1 գոլ։

### Մարզչական
2003 թվականին կարիերան ավարտելուց հետո սկսել է աշխատել Մոսկվայի «Սպարտակի» սելեկցիոն բաժնում։ Այնուհետև կարճ ժամանակով դարձել է Ռամենսկոեի «Սատուրնի» մարզիչ։ Ինքնուրույն մարզչական գործունեությունը սկսել է Խաբարովսկի «ԲՄԱ-Էներգիայում» 2006 թվականին, ուր վերադարձել է 2010 թվականին՝ «Ավանգարդի» և «Վիտյազի» գլխավոր մարզիչ աշխատելուց հետո։ 2010 թվականին ավարտել է մարզչական դասընթացների 240-ժամյա ուսուցումը և ստացել Pro արտոնագիր։ 2013 թվականի ամռանը գլխավորել է Իրկուտսկի «Բայկալը»։ 2014 թվականին եղել է «Սոչի» ակումբի գլխավոր մարզիչը։

## Ձեռքբերումներ
* 1988 թվականի օլիմպիական չեմպիոն
* Աշխարհի առաջնության մասնակից - 1990, 1994
* Եվրոպայի առաջնության մասնակից - 1996
* Ռուսաստանի գավաթի եզրափակչի մասնակից - 1996
* Գերմանիայի փոխչեմպիոն - 1992
* Ռուսաստանի չեմպիոն - 1995, 1996, 1997, 1998
* Ռուսաստանի գավաթակիր - 1998

## Մրցանակներ
* «Պատվո նշան» շքանշանի ասպետ (1989)
* ԽՍՀՄ սպորտի վաստակավոր վարպետ (1989)

## Ծանոթագրություններ

## Արտաքին հղումներ
* Горлукович в бундеслиге — фото, статистика, голы
* Сергей ГОРЛУКОВИЧ: «В ПРОШЛОМ ГОДУ МНЕ ПРЕДЛАГАЛИ РАСПИСАТЬ ДЕВЯТЬ МАТЧЕЙ»,

Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Պավել Ստեպանեց

**Պավել Նիկոլաևիչ Ստեպանեց** (, ), ռուս-ուկրաինացի ֆուտբոլիստ, հայկական «Արարատ» (Երևան) ակումբի պաշտպան։

## Կարիերա
Սկսել է ֆուտբոլով զբաղվել Բոբրովիցա քաղաքում, այնուհետև սովորել է Ֆիզիկական կուլտուրայի հանրապետական  բարձրագույն դպրոցում (Կիև), առաջին մարզիչներն են եղել Վ.Վ. Պոնոմարևը և Վ. Գ. Կիյանչենկոն)։ Ուկրաինայի մանկապատանեկան ֆուտբոլային լիգայում 2000-2002 թվականներին խաղացել է ՌՎՈՒՖԿ թիմի կազմում ՝ մասնակցելով 45 խաղի (10 գոլ)։

16 տարեկանում փորձաշրջան է անցել Մոսկվայի ԲԿՄԱ-ում և պայմանագիր է կնքել ակումբի հետ, դարձել 2007 թվականի Համագործակցության չեմպիոնների գավաթի կիսաեզրափակչի մասնակից։ 2006 թվականը վարձավճարով անցկացրել է Նիժնի Նովգորոդի «Սպարտակ» առաջին դիվիզիոնի ակումբում։ Հաջորդ տարի վարձավճարով Կիևի «Դինամոյի» երկրորդ թիմ տեղափոխվելը համարել է սխալ։ Ստեպանեցին առաջարկել են ընդունել Ռուսաստանի քաղաքացիություն, սակայն նա հրաժարվել է։

2009-2010 մրցաշրջաններն անցկացրել է «Ուրալում»։ 2011-2012 մրցաշրջանից եղել է Սարանսկի «Մորդովիայում»։ Պրեմիեր լիգայում նորամուտը նշել է 2012/13 առաջնության 1-ին տուրում՝ Մոսկվայի «Լոկոմոտիվի» դեմ տնային խաղում (2:3)։ Սարանսկի ակումբի կազմում ընդհանուր առմամբ 18 հանդիպում է անցկացրել Պրեմիեր լիգայում։

2013 թվականի հուլիսի 5-ին երկու տարվա պայմանագիր է կնքել «Ուֆա» ակումբի հետ, որի հետ Ռուսաստանի առաջին դիվիզիոնից անցել է Պրեմիեր լիգա, որտեղ անցկացրել է 10 հանդիպում։ 2015 թվականի հունիսին տեղափոխվել է Վորոնեժի «Ֆակել», այնուհետև խաղացել է Ռուսաստանի առաջին դիվիզիոնի այլ ակումբներում ՝«Բալթիկա», «Տյումեն», «Լուչ»։

2020 թվականի սկզբին տեղափոխվել է Երևանի «Արարատ»։

## Ձեռքբերումներ
* ՖԱԼ-ի առաջնության հաղթող - 2011-2012

## Ծանոթագրություններ

## Արտաքին հղումներ
* На сайте ФК «Мордовия»
* 
* Павел Степанец: «Хочу играть за сборную Украины»

Կատեգորիա:Արարատի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տյումենի ֆուտբոլիստներ
Կատեգորիա:Ֆակելի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Իրակլի Չեժիա

**Իրակլի Ռոբերտի Չեժիա** (, ), ռուս ֆուտբոլիստ, պաշտպան։

## Կենսագրություն
Ծնվել է 1992 թվականի մայիսի 22-ին Վրաստանի Գալի քաղաքում։

Մոսկվայի «Սպարտակի» սան է։ Ձերժինսկի «Խիմիկի» կազմում նորամուտը նշել է 2012 թվականի սեպտեմբերի 18-ին Ռուսաստանի երկրորդ դիվիզիոնի՝ Սմոլենսկի «Դնեպրի» դեմ խաղում։ Թիմի հետ 2012-2013 մրցաշրջանի արդյունքներով դուրս է եկել ֆուտբոլի ազգային լիգա։ 2013 թվականի երկրորդ կեսին խաղացել է Ռուսաստանի առաջին դիվիզիոնի «Խիմիկ»-ում, հաջորդ տարի եղել է «Կալուգա» և «Արսենալ-2» թիմերի խաղացող, որոնք հանդես են եկել դիվիզիոնից ցածր։ 2015 թվականին խաղացել է Հայաստանի Պրեմիեր լիգայում «Ուլիսի» կազմում (թիմը զբաղեցրել է 2-րդ տեղը), որից հետո թիմի մի խումբ խաղացողների հետ հայտնվել է Արմավիրի «Տորպեդոյում»՝ Ռուսաստանի առաջին դիվիզիոնում՝ որպես նորեկ։ Մրցաշրջանի արդյունքներով թիմը չի կարողացել պահպանել տեղը Ռուսաստանի առաջին դիվիզիոնում, և Չեժիան տեղափոխվել է Վրաստան, որտեղ խաղացել է «Շուկուրուում», իսկ 2018 թվականից՝ Խիմկիի ռուսական «Օլիմպ» ակումբում։

## Ծանոթագրություններ

## Արտաքին հղումներ
* Новобранец «Арсенала-2» мечтает об основном составе канониров
* Ираклий Чежия: «ТИТОВ СКАЗАЛ, ЧТОБ Я НЕ ВОЛНОВАЛСЯ» 

Կատեգորիա:Ռուս ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տղամարդկանց ֆուտբոլի կիսապաշտպաններ
Ջորջե Պանտիչ

**Ջորջե Պանտիչ** (սերբական կիրիլիցա․ Ђорђе Пантић,  ), սերբ պրոֆեսիոնալ ֆուտբոլիստ-դարպասապահ։

## Կարիերա
Իր կարիերան սկսելով Բեգրադի «Ռադնիչկ»-ում՝ Պանտիչը 1999 թվականի հուլիսի 1-ին տեղափոխվել է «Պարտիզան»։

Նա չորս հանդիպում է անցկացրել ՈՒԵՖԱ-ի Չեմպիոնների լիգայի 2003–2004 մրցաշրջանում, 2003 թվականի նոյեմբերի 4-ին նորամուտն է նշել «Պարտիզան»-ի կազմում Մադրիդի Ռեալի դեմ խաղում՝ գոլազուրկ ոչ-ոքի գրանցելով։

2011 թվականի օգոստոսին Պանտիչը «Սարաևո ՖԱ»-ի հետ կնքել է 1+1 տարվա պայմանագիր։ Նա  2011 թվականի հոկտեմբերի 19-ին իր նորամուտն է նշել ակումբի կազմում «Ռուդար Պրիեդոր»-ի հետ խաղում 5։ 4 գավաթային պարտությունից հետո, երբ «Սարաևո»-ն դուրս է եկել հաջորդ փուլ։ 2012 թվականի մայիսին Պանտիչը լքել է ակումբը։

2014 թվականին Պանտիչը սկսել է աշխատել «Պարտիզան»ի հետ՝ որպես դարպասապահների մարզիչ։

## Անձնական կյանք
2007 թվականին ամուսնացել է սերբ կարատեիստուհի Սնեժանա Պանտիչի հետ։ Նրանք ունեն մեկ դուստր, որի անունը Մանյա է (ծնված 2007 թվականին)։

## Պարգևներ
### Պարտիզան

* Յուգասլավիայի առաջին կարգի ֆուտբոլի առաջնություն՝ 2001–2002, 2002–2003, 2004–2005
* Ֆուտբոլի Յուգասլավիայի գավաթ՝ 2000–2001

### Դեբրեսեն
* Հունգարիայի ֆուտբոլի առաջնություն՝ 2008–2009, 2009–2010
* Մագյար Կուպա՝ 2009–2010
* Լիգա Կուպա՝ 2009–2010
* Սզուպեր Կուպա՝ 2009, 2010

## Ծանոթագրություններ

## Արտաքին հղումներ
* HLSZ profile
* 

Կատեգորիա:Դեբրեցենի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Փյունիկի ֆուտբոլիստներ
Արվիդաս Նովիկովաս

**Արվիդաս Նովիկովաս** (, ) լիտվացի ֆուտբոլիստ, Հայֆայի «Հապոել» ակումբի և Լիտվայի ֆուտբոլի ազգային հավաքականի կիսապաշտպան։ Անցկացրած հանդիպումներով և խփած գոլերով ընդգրկվել է Լիտվայի հավաքականի պատմության լավագույն հնգյակում։

## Ակումբային կարիերա
Նովիկովան ներկայացրել է Լիտվայի մինչև 21 տարեկանների հավաքականը, երբ ընդամենը 16 տարեկան էր։ Արվիդաս Նովիկովասը իր երկրում հանդես է եկել «Ինտերասում» և «Վիլնյուսում»՝ միաժամանակ՝ տարբեր երիտասարդական թիմերում։ 2008 թվականին Նովիկովասը տեղափոխվել է շոտլանդական «Հարթ օֆ Միդլոթիան»։ Շոտլանդիայի առաջնությունում իր նորամուտը նշել է 2008/09 մրցաշրջանի վերջին տուրում՝ «Սելթիկի» դեմ խաղում։ 2011 թվականին նա վարձավճարով տրվել է «Սենթ Ջոնսթոուն» ակումբին, որից հետո վերադարձել է «Հարթ օֆ Միդլոթիան» ակումբ։

2013/14 և 2014/15 թվականների մրցաշրջանը նա անցկացրել է Երկրորդ Բունդեսլիգայի «Էրզգեբիրգե Աուե» ակումբում։ Ակումբի անհաջող խաղից հետո նա տեղափոխվել է «Բոխում»։

2017 թվականի հունվարին նա տեղափոխվել է լեհական «Յագելոնիա», որից հետո՝ թուրքակամ «Էրզրումսպոր»։

## Միջազգային կարիերա
Լիտվայի ֆուտբոլի ազգային հավաքականում իր նորամուտը նշել է 2010 թվականին՝ Ուկրաինայի դեմ ընկերական խաղում։ Նա խաղադաշտ դուրս եկել մեկնարկային կազմում ու փոխարինվել 58-րդ րոպեին։ 2014 թվականի մայիսի 29-ին Վենտսպիլս քաղաքում հավաքականի կազմում առաջին գնդակն է խփել Ֆինլանդիայի ֆուտբոլի ազգային հավաքականի դարպասին։ 2016 թվականի հոկտեմբերի 9-ին գոլ է խփել Սլովենիայի ֆուտբոլի ազգային հավաքականի դարպասին՝ Աշխարհի 2018 թվականի առաջնության ընտրական խաղում (1:1)։ 2020 թվականի հոկտեմբերի 7-ին Տալլինում կայացած ընկերական խաղում դուբլ է ձևակերպել Էստոնիայի ֆուտբոլի ազգային հավաքականի դարպասին։

## Նվաճումներ
### Անձնական
* Լիտվայի տարվա լավագույն ֆուտբոլիստ։ (2018, 2020 թ.)
### Ակումբային
* Շոտլանդիայի ֆուտբոլի գավաթիակիր (2011/2012)
* Լեհաստանի չեմպիոն (2019/2020)
*Լեհաստանի փոխչեմպիոն (2017/2018)

## Ծանոթագրություններ

## Արտաքին հղումներ
* SOCCERWAY
* Transfermarkt
* lietuvosfutbolas.lt
* 90minut.pl

Կատեգորիա:Բոխումի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լեգիայի ֆուտբոլիստներ
Կատեգորիա:Լիտվայի հավաքականի ֆուտբոլիստներ
Կատեգորիա:Լիտվացի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:Ֆուտբոլի կիսապաշտպաններ
Ալեքս Ժունիոր Քրիստիան

**Ալեքս Ժունիոր Քրիստիան** (, ), հայիթեցի ձախ պաշտպան, ով խաղում է Եվրոնուիլ Լիգայի «Տելվանի» ակումբում և Հայիթիի ֆուտբոլի ազգային հավաքականում։

## Կարիերա
### Ակումբ
Ալեքս Քրիստիանը իր կարիերան սկսել է Հայիթիի Պրեմիեր Լիգայի «Սայդ Վիոլետ» ակումբում։ Որոշ ժամանակ անց նա տեղափոխվել է ամերիկյան կիսապրոֆեսիոնալ «Ironbound SC» ակումբ։ Որոշ ժամանակ անց տեղափոխվել է Պորտուգալիա և պայամանագիր է կնքել «Վիլիա Ռեալ»-ի հետ։

2015 թվականի հունվարին Քրիստիանը կնքել է 6 ամսյա պայմանագիր «Վիլիա Ռեալ»-ի հետ, նախքան 2015 թվականի հունիսին նա կկնքեր պայմանագիր «Բոավիստա»-ի հետ մինչև 2018 թվականի ամառ։

2017 թվականի հունիսին Քրիստիանը մեկամյա պայմանագիր է կնքել Հայաստանի ֆուտբոլի առաջնության՝ «Գանձասար-Կապան ՖԱ»-ի հետ։

2019 թվականի հունվարի 11-ին Քրիստանը պայմանագիր է կնքել «Արարատ-Արմենիա»-ի հետ։ 2021 թվականի հունվարի 21-ին «Արարատ-Արմենիա»-ն հաստատել է, որ Քրիստիանը պայմանագրի ավարտից հետո հեռացել է ակումբից։

### Միջազգային
2019 թվականի մայիսի 16-ին Քրիստիանն ընդգրկվել է Հաիթիի 40 հոգանոց ժամանակավոր հավաքականում՝ 2019 թվականի ԿՈՆԿԱԿԱՖ-ի Ոսկե գավաթին մասնակցելու համար։ 2019 թվականի մայիսի 23-ին Քրիստիանը հաստատվել է վերջնական կազմում։

## Խաղերի վիճակագրություն
### Ակումբ

### Միջազգային

*Վիճակագրությունը ճշգրիտ է 2021 թվականի հուլիսի 18-ին կայացած խաղի դրությամբ*։

## Պարգևներ
### Ակումբ
**Գանձասար-Կապան ՖԱ**

* Հայաստանի ֆուտբոլի գավաթ։ 2017–18

**Արարատ-Արմենիա**

* Հայաստանի ֆուտբոլի առաջնություն։ 2018–19, 2019–20
* Հայաստանի ֆուտբոլի Սուպերգավաթ։ 2019

## Ծանոթագրություններ

## Արտաքին հղումներ
* 
* 

Կատեգորիա:Արարատ-Արմենիայի ֆուտբոլիստներ
Կատեգորիա:Բոավիշտայի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Հայիթցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մլադեն Զելկովիչ

**Մլադեն Զելկովիչ** (, ), սերբ պրոֆեսիոնալ ֆուտբոլիստ, որը աջ պաշտպանի դիրքում է հանդես գալիս Չեռնոգորիայի Առաջին լիգայի «Դեկիչ» ակումբում։

## Կարիերա
Ժելկովիչը սկսել է խաղալ 2008 թվականին «Նովի Սադ»-ում, որից հետո հանդես է եկել «Պրոլետեր Նովի Սադ»-ում և «Պալիչ»-ում։ 2012 թվականին նա հատել է սահմանը՝ Բոսնիայի Պրեմիեր լիգայում «Ռադնիկ Բիելինայի» հետ խաղալու համար։  Նա հնարքներ է կատարում գլխով՝ «Բորակ Բանյա Լուկա»-ի և «Ժելեզնիչար»-ի կազմում։

2015 թվականին Զելկովիչը մեկնել է արտերկիր, որպեսզի հանդես գա Կանադայի ֆուտբոլային լիգայում՝ «Վաթերլո Ռեգիոն»-ի կազմում։ Կանադայում անցկացրած մրցաշրջանից հետո նա «Ռադնիկ» է վերադարձել  2016 թվականին։

Նա ակումբի կազմում նվաճել է Բոսնիայի գավաթը և Սերբական Հանրապետության երկու գավաթ։

2017 թվականին պայմանագիր է ստորագրել Հայաստանի Պրեմիեր լիգայի «Ալաշկերտ» ֆուտբոլային ակումբի հետ։ Նա 2017-18 մրցաշրջանում ՈՒԵՖԱ-ի չեմպիոնների լիգայում  հանդես է եկել «Սանտա Կոլոմա» և «Բեյթ Բորիսով» ակումբների դեմ խաղերում։ 2017-18 մրցաշրջանում Զելկովիչն օգնել է «Ալաշկերտ»-ին նվաճել չեմպիոնական տիտղոս։ 2018-19 մրցաշրջանում Զելկովիչը նվաճել է Հայաստանի սուպերգավաթը և 2018-19 թվականին՝ Հայաստանի գավաթը։ Նա «Ալաշկերտ»-ից հեռացել է 2019 թվականի դեկտեմբերին՝ ակումբի հետ կնքած պայմանագրի ավարտից հետո։

2020 թվականի հունվարին Զելկովիչը վերադարձել է Բոսնիա և Հերցեգովինա և միացրել է «Չելիկ» ակումբին։ Նա «Չելիկ»-ի կազմում իր պաշտոնական նորամուտը նշել է 2020 թվականի փետրվարի 23-ին՝ «Զրինսկի Մոստար»-ի դեմ առաջնության խաղում 2:0 հաշվով։ 2020 թվականի հուլիսի 3-ին Զելկովիչը հեռացել է «Չելիկ»-ից և միացել Սերբական Սուպերլիգայի «Պրոգրես Կրուշևաց» ակումբին։

**Ռադնիկ Բիելինա**

Բոսնիայի Գավաթ՝ 2015-16

Սերբիայի Հանրապետության Գավաթ՝ 2015-16, 2016-17

**Ալաշկերտ**

Հայաստանի Բարձրագույն խումբ՝ 2017-18

Հայաստանի Գավաթ՝  2018-19

Հայաստանի Սուպերգավաթ՝ 2018

## Ծանոթագրություններ

## Արտաքին հղումներ
*

Կատեգորիա:Ժելեզնիչարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սերբ ֆուտբոլիստներ
Կատեգորիա:Ալաշկերտի ֆուտբոլիստներ
Վլադիմիր Խոզին

**Վլադիմիր Վյաչեսլավովիչ Խոզին** (), ռուս ֆուտբոլիստ, պաշտշան։

## Կարիերա
Նա իր նորամուտը նշել է Ռուսաստանի Պրեմիեր լիգայում 2007 թվականի նոյեմբերի 11-ին «Ռոստովի» կազմում՝ փոխարինման դուրս գալով 85-րդ րոպեին առաջնության վերջին տուրի «Ամկարի» դեմ տնային խաղում (2:0)։ 2008-2009 թվականներին խաղացել է մոսկովյան թիմի երիտասարդական առաջնությունում։ 2010 թվականին Պրեմիեր լիգայում նա անցկացրել է 2 հանդիպում «Կռիլյա Սովետովի» կազմում (երկուսն էլ՝ ամբողջական՝ Սամարայում). մարտի 27-ին 3-րդ տուրում Տոմյուի հետ (2:3) և հուլիսի 25-ին 14-րդ տուրում Մոսկվայի «Սպարտակի» դեմ խաղում ( 0:0)։ 2012 թվականի հունիսին համալրել է Վլադիկավկազի «Ալանիայի» շարքերը։ 2012 թվականի հոկտեմբերի 27-ին առաջին խաղակեսում երկու գոլ է խփել «Զենիթի» դարպասը։ ՖԱԼ-ի 2013/14 մրցաշրջանի ամառ-աշուն հատվածում նա անցկացրել է 15 խաղ և դարձել 3 գոլի հեղինակ։

2014 թվականի հունվարի 9-ին պայմանագիր է կնքել Եկատերինբուրգի «Ուրալի» հետ։ 2014 թվականի նոյեմբերին նա երկրպագուների կողմից ճանաչվել է «Ամսվա լավագույն խաղացող»։

2016 թվականի փետրվարին նա վնասվածք է ստացել ընկերական խաղում, հետագայում նրա ոտքին ստաֆիլոկոկային վարակ է առաջացել, որն անմիջապես չի ճանաչվել, նա գործնականում չի խաղացել երկու տարի։

2018 թվականին նա վարձավճարով տեղափոխվել է «Արարատ-Արմենիա» ակումբ։ Որում նա հաղթել է երկրի առաջնություն-2018-2019 թվականներին։ 2019/20 մրցաշրջանն անցկացրել է Նիժնի Նովգորոդում։

2020 թվականի հունիսի 9-ին ստորագրվել է երկամյա պայմանագիր (1+1) պայմանագիր Պեսչանոկոպսկայա «Չայկայի» հետ։

## Ծանոթագրություններ

## Արտաքին հղումներ
* Профиль на официальном сайте ФК «Крылья Советов»
* Профиль на официальном сайте ФК «Урал»

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Միխայլո Կալուխին

**Միխայլո Կալուխին** (, ), ծնվել է Ուկրաինայում և խաղում է Աբդշհ-Ատա Կանտ թիմի կենտրոնական պաշտպանի դիրքում։

## Կարիերա
2016 թվականի փետրվարին, նա միացել է Բելոռուսական Պրեմիեր Լիգայի «Կրումկաչհի Մինսկ» թիմին և կնքել երկամյա պայմանագիր։

## Ծանոթագրություններ

## Արտաքին հղումներ
* 
* 

Կատեգորիա:Նոյեմբերի 20 ծնունդներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Արարատի ֆուտբոլիստներ
Կատեգորիա:Մետալիստի ֆուտբոլիստներ
Գրիգորի Տրուֆանով

**Գրիգորի Կոնստանտինովիչ Տրուֆանով** (,), ռուս ֆուտբոլիստ, պաշտպան։

## Կենսագրություն
Իրկուտսկի ֆուտբոլի սան է։ Նա իր կարիերան սկսել է տեղի «Բայկալ» և «Զենիթ» (Իրկուտսկ) թիմերում։ 2018 թվականի հուլիսին պաշտպանը պայմանագիր է կնքել Ֆուտբոլի ազգային լիգայի «ԲՄԱ-Խաբարովսկ» ակումբի հետ։ 2021 թվականի փետրվարի 27-ին Մոսկվայի «Տորպեդոյի» դեմ ԲՄԱ-ի խաղի առաջին րոպեին (0:0) Տրուֆանովը Անդրեյ Եվդոկիմովի հետ պայքարում ծանր վնասվածք է ստացել՝ ազդրոսկրի կոտրվածք, ցնցում և գլխուղեղի կոնտուզիա։ Միջադեպից անմիջապես հետո պաշտպանին շտապ տեղափոխել են Բոտկինի անվան հիվանդանոց, որտեղ որոշ ժամանակ մնացել է բժիշկների հսկողության տակ։

Ապաքինվելուց հետո ֆուտբոլիստը հանդես է եկել ԲՄԱ-Խաբարովսկի երկրորդ թիմում և եղել նրա ավագը։ 2021 թվականի հոկտեմբերին ՖԱԼ-2 «Մետալուրգ-Վիդնոյե» ակումբի դեմ խաղում նա դարձել է հեթ-տրիկի հեղինակ՝ բոլոր երեք գոլերը խփելով 11-մետրանոցից։

2021-22 թվականների ձմռանը Տրուֆանովը տեղափոխվել է հայկական «Նոա» ակումբ։ Նա իր նորամուտը Հայաստանի Բարձրագույն խմբում նշել է մայիսի 9-ին «Արարատ-Արմենիայի» հետ խաղում (1:0)։ 68-րդ րոպեին նա փոխարինել է Արթուր Քարտաշյանին։ Ավելի ուշ դարձել է ռուսական «Նոստայի» խաղացող։ 2023 թվականին տեղափոխվել է «Իրկուտսկ-Մ»։

## Ծանոթագրություններ

## Արտաքին հղումներ
* 
* Ֆուտբոլիստի էջը Sports.ru կայքում
* Ֆուտբոլիստի էջը Footballfacts կայքում

Կատեգորիա:Նոայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Եվգենի Կիրիսով

**Եվգենի Վլադիմիրովիչ Կիրիսով** (), ռուս ֆուտբոլիստ, պաշտպան։

## Կարիերա
### Ակումբային
Մոսկվայի «Լոկոմոտիվի» սան է։ Պրոֆեսիոնալ մակարդակում նորամուտը նշել է երկրորդ դիվիզիոնի «Դոմոդեդովո» թիմի կազմում։ 2015 թվականի մարտին Կիրիսովը վարձավճարով տեղափոխվել է նորվեգական «Ստաբեկ»։ Ակումբի կազմում մեկ հանդիպում է անցկացրել երկրի գավաթի խաղարկությունում։

2016 թվականի հունվարին փորձաշրջան է անցել Սանկտ Պետերբուրգի «Զենիթում», սակայն ակումբի ղեկավարությունը չի պայմանավորվել «Դոմոդեդովոյի» հետ տրանսֆերի փոխհատուցման մասին։ Ավելի ուշ ֆուտբոլիստը հանդես է եկել Ռուսաստանի առաջին դիվիզիոնում «Լուչ-Էներգիյու» և «Վոլգարի» կազմում։

2019 թվականի օգոստոսի վերջին տեղափոխվել է բելառուսական «Բելշինա», որի հետ նա հաղթել է առաջին լիգայում։ Բարձրագույն խմբում իր նորամուտը նշել է 2020 թվականի հունիսի 7-ին Մինսկի «Դինամոյի» դեմ 12-րդ տուրի խաղում (0:4)։

2021 թվականի հուլիսին դարձել է «Նովոսիբիրսկի» խաղացող, որի կազմում նորամուտը նշել է հուլիսի 24-ին՝ հանդես գալով «Տյումենի» դեմ առաջնության արտագնա խաղի մեկնարկային կազմում։

### Ազգային հավաքականում
Եվգենի Կիրիսովը կանչվել է երկրի երիտասարդական հավաքական։ 2014-ից 2016 թվականներին մարզիչ Դմիտրի Խոմուխան պարբերաբար պաշտպան է ներգրավել Ռուսաստանի երիտասարդական հավաքականի խաղերին։

## Ձեռքբերումներ
* Բելառուսի առաջին լիգայի հաղթող․ 2019

## Ծանոթագրություններ

Կատեգորիա:Լոռիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Միկիտա Տարակով

**Միկիտա Տատարկով** (, ), ուկրաինացի հարձակվող, ով հանդես է գալիս «Կրիվբաս Կրիվիյ Ռիհ» ակումբի կազմում։

## Կարիերա
Տատարկովը Զապորոժիեի «Մետալուրգ» ֆուտբոլային ակումբի երիտասարդական թիմային դպրոցի սան է։ Նա իր նորամուտը նշել է 2014 թվականի ապրիլի 6-ին «Մետալուրգ»-ի կազմում Ուկրաինայի ֆուտբոլի առաջնության Օդեսայի «Չորնոմորեց» ակումբի դեմ խաղի ժամանակ՝ խաղի առաջին կեսից հետո փոխարինվելով։

2016 թվականի հունվարին նա պայմանագիր է կնքել Ուկրաինայի ֆուտբոլի առաջնությունում հանդես եկող մեկ այլ թիմի՝ Օդեսայի «Չորնոմորեց» ակումբի հետ։

## Ծանոթագրություններ

## Արտաքին հղումներ
* 
* 

Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փյունիկի ֆուտբոլիստներ
Գերման Պենկով

**Գերման Յուրիևիչ Պենկով** (, ), ուկրաինացի ֆուտբոլիստ, «ԼՆԶ» ակումբի դարպասապահ։

## Ակումբային կարիերա
Երիտասարդական մակարդակում նա խաղացել է «Կնյաժա» (Սչաստլիվոե) և «Մետալուրգ» (Դոնեցկ) թիմերում։ 2011 թվականից նա սկսել է խաղալ Դոնեցկի ակումբի պահեստային թիմում և այնտեղ խաղացել  մինչև ակումբի լուծարումը 2015 թվականին․ հինգ մրցաշրջանում անցկացրել է 65 հանդիպում և փոխարինողների առաջնությունում բաց է թողել 104 գոլ։

2015 թվականին նա տեղափոխվել է «Ստալ» (Կամենսկոե), որտեղ առաջին երկու մրցաշրջաններում խաղացել է միայն փոխարինողների կազմում (44 հանդիպում և 56 բաց թողած գոլ)։ «Ստալի» հիմնական կազմում նա իր նորամուտը նշել է 2017 թվականի հուլիսի 16-ին Լուգանսկի «Զարյայի» դեմ գլխավոր լիգայի խաղում։ 2017-18 մրցաշրջանում նա մասնակցել է իր ակումբի բոլոր 32 հանդիպումներին։

2018 թվականի ամռանը նա տեղափոխվել է «Կարպատի», սակայն չի դարձել հիմնական դարպասապահը և մեկ մրցաշրջանում անցկացրել է ընդամենը երկու հանդիպում։ 2019 թվականի աշնանը նա հանդես է եկել Դոնեցկի «Օլիմպիկում»։ 2020 թվականի հունվարի 24-ին պայմանագիր է կնքել «Լվով» ակումբի հետ։ Պայմանագիրը նախատեսվել է 2 տարի ժամկետով։ 2020 թվականի փետրվարի 23-ին նա իր նորամուտը նշել է «Լվովի» կազմում ՈՒՊԼ-ի 19-րդ տուրի շրջանակներում իր նախկին թիմի՝ «Օլիմպիկի» դեմ արտագնա խաղում (1:0)՝ խաղադաշտ դուրս գալով մեկնարկային կազմում հիմնական դարպասապահ Բորիս Սառնավսկու փոխարեն, որը որակազրկված էր։ 2021 թվականի հունվարի 6-ին նա լքել է «Լվովը»։

2021 թվականի փետրվարին նա տեղափոխվել է հայկական «Փյունիկ» ակումբ։ 2020-21 մրցաշրջանում նա ակումբի կազմում անցկացրել է 11 հանդիպում բոլոր մրցաշարերում՝ բաց թողնելով վեց գոլ և երկու անգամ անառիկ պահելով դարպասը։

2021 թվականի հուլիսի 29-ին պայմանագիր է կնքել ուկրաինական «Մինայ» ակումբի հետ։

## Թիմային կարիերա
Գերման Պենկովը մեկ հանդիպում է անցկացրել Ուկրաինայի երիտասարդական հավաքականի (մինչև 21 տարեկանների) կազմում։

## Ծանոթագրություններ

## Արտաքին հղումներ
* Профиль на сайте «Пюника»   
* 
* 
* 

Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Փյունիկի ֆուտբոլիստներ
Դառը համ

**«Դառը համ»** (), ռուս երգիչ Սուլթան Լագուչևի երգը, որը թողարկվել է 2021 թվականի հունվարի 20-ին Ձայն-M լեյբլով։ Երաժշտական տեսահոլովակը 2021 թվականին YouTube-ում ամենաշատ դիտված տեսահոլովակն է՝ 125 միլիոն դիտում։

## Երգ և տեքստ
Երգի ստեղծմամբ զբաղվում էին երաժշտական պրոդյուսերներ Շամիլ Կաշեշովը և Կարինա Լախովան։ Երգում երաժիշտը պատմում է իր ընկերուհուց բաժանվելու և անձնական փորձությունների մասին։

## Երաժտական տեսահոլովակ
Երգի տեսահոլովակը թողարկվել է սինգլի հետ միաժամանակ 2021 թվականի հունվարի 20-ին։ Տեսահոլովակի վրա աշխատել է Ստավրոպոլի տեսահոլովակների ստեղծող Թիմուր Չեխովը։ Տեսահոլովակի գաղափարի հեղինակներն են պրոդյուսեր, գծային պրոդյուսեր և օպերատոր՝ Թիմուր Չեխովը։ 2021 թվականի վերջին երաժշտական տեսահոլովակը Ռուսաստանում զբաղեցրեց ամենահայտնի տեսահոլովակների առաջին տեղը։

## Վարկանիշներ

## Հիթշքերթներ

## Ծանոթագրություն

Կատեգորիա:2021 սինգլներ
Կատեգորիա:Ռուսերեն երգեր
Կատեգորիա:Սինգլներ այբբենական կարգով
Ֆրասիվուլոս Գեորգիադիս

**Ֆրասիվուլոս Գեորգիադիս** (, ), հույն երաժշտագետ։

Սովորել է Աթենքի կոնսերվատորիայում դաշնամուրի դասարանում՝ միաժամանակ ստանալով ինժեների կրթություն «կամուրջներ և ճանապարհներ» (1923-1928 թվականներ) մասնագիտությամբ։ Ավելի ուշ կատարելագործվել է Կառլ Օրֆի մոտ և սովորել է երաժշտագիտություն Գ. ֆոն Ֆիչերի ղեկավարության ներքո Մյունխենի համալսարանում, որտեղ պաշտպանել է «Englische Diskanttraktate aus der ersten Hälfte des 15. Jahrhunderts» թեմայով դիսերտացիան, որը հրապարակվել է 1937 թվականին Վյուրցբուրգում։

Եղել է պրոֆեսոր Աթենքի կոնսերվատորիայում, որը 1939-1941 թվականներին։ Դասավանդել է Հայդելբերգի համալսարանում (1948-1956 թվականներ), իսկ ավելի ուշ զբաղեցրել է Մյունխենի համալսարանի երաժշտագիտության ամբիոնը։

Նրա գիտական աշխատանքների նշանակալի մասը նվիրված է հունական երաժշտությանը, մասնավորապես բյուզանդական ժամանակաշրջանի։ Ուսումնասիրել է նաև երաժշտության և խոսքի (ինչպես նաև պոեզիայի, պարի և այլն) միջև ընդհանուր փոխհարաբերությունները և ավստրիացի և գերմանացի դասական կոմպոզիտորների ստեղծագործությունները։

## Հիմնական աշխատանքներ
* *Englische Diskanttraktate aus der ersten Hälfte des 15. Jahrhunderts: Untersuchungen zur Entwicklung der Mehrstimmigkeit im Mittelalter*.  Musikwissenschaftliches Seminar der Universität München, München 1937.
* *Der griechische Rhythmus: Musik, Reigen, Vers und Sprache*. Schröder, Hamburg 1949 (ursprünglich Habilitationsschrift der Universität München als: *Bemerkungen zur antiken Quantitätsmetrik*, 1947).
* *Musik und Sprache: Das Werden der abendländischen Musik dargestellt an der Vertonung der Messe. Mit zahlreichen Notenbeispielen.* Springer, Berlin/Göttingen 1954 (diverse Neuauflagen).
* *Musik und Rhythmus bei den Griechen: Zum Ursprung der abendländischen Musik.* Rowohlt, Hamburg 1958 (diverse Neuauflagen).
* *Sakral und Profan in der Musik*. Hueber. München 1960. 
* *Musik und Schrift*. Oldenbourg, München 1962.
* *Das musikalische Theater*. Verlag der Bayerischen Akademie der Wissenschaften, München 1965.
* *Kleine Schriften*. Schneider, Tutzing 1977.
* *Schubert: Musik und Lyrik*. Vandenhoeck und Ruprecht, Göttingen 1967 (diverse Neuauflagen).
* *Nennen und Erklingen: Die Zeit als Logos*. Vandenhoeck und Ruprecht, Göttingen 1985.

## Աղբյուր
* "M. Honegger." Dictionnaire de la musique. Paris: Bordas, 1979, vol. 1, p.&nbsp;403-404.
* Doris Dorner: *Musik als Repräsentationsgeschehen: Ein musik-philosophischer Rekurs auf Thrasybulos Georgiades*. Peter Lang, Frankfurt am Main 1998.
* Hans-Georg Gadamer: *Thrasybulos Georgiades*. In: Hans-Georg Gadamer: *Hermeneutik im Rückblick* (= *Gesammelte Werke.* Bd. 10). Mohr Siebeck, Tübingen 1995, S. 423–426.
* Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, Αθήνα 2001.

## Ծանոթագրություններ

Կատեգորիա:Գերմանացի երաժշտագետներ
Կատեգորիա:Բավարիայի գիտությունների ակադեմիայի անդամներ
Կատեգորիա:Հույն երաժիշտներ
Կատեգորիա:Գերմանացի երաժշտական մանկավարժներ
Կատեգորիա:Հույն գիտնականներ
Կատեգորիա:Հույն ճարտարագետներ
Դմիտրի Նազարենկո

**Դմիտրի Նիկոլաևիչ Նազարենկո** (; ), ուկրաինացի ֆուտբոլիստ, պաշտպան։

## Կենսագրություն
### Ակումբային կարիերա
Պրոֆեսիոնալ կարիերան սկսել է «Վորսկլայի» կազմում, սակայն չի կարողացել հաստատվել հիմնական կազմում։ «Վորսկլա-2»-ի կազմում երկրորդ լիգայում նորամուտը նշել է 2004 թվականի օգոստոսի 28-ին Դոնեցկի «Օլիմպիկի» դեմ խաղում։ 2005 թվականին տեղափոխվել է «Մետալուրգ», որի կազմում մասնակցել է ընդամենը 2 հանդիպման։ Նույն ակումբի կազմում 2007 թվականի մարտի 11-ին իր նորամուտը նշել է Բարձրագույն խմբում՝ «Խարկովի» դեմ խաղում։ 2008 թվականին վարձակալությամբ է տրվել Ալչևսկի «Ստալ»-ին, որի կազմում իր առաջին հանդիպումը անցկացրել է 2008 թվականի հուլիսի 20-ին՝ Բուրշտինի «Էներգետիկ»-ի դեմ խաղում։ 2009 թվականին վարձավճարով տեղափոխվել է Հայկական «Բանանց», սակայն նույն թվականին կրկին վերադարձել է «Ստալ»։

2011 թվականին առաջնության ընդմիջման ժամանակ տեղափոխվել է «Ալեքսանդրիա», որի հետ դուրս է եկել Բարձրագույն խումբ։ 2011-2012 մրցաշրջանում «Ալեքսանդրիան» զբաղեցրել է վերջին 16-րդ հորիզոնականը և դուրս եկել առաջին լիգա։ Բարձրագույն խմբում մասնակցել է ընդամենը 7 հանդիպման, քանի որ առաջնության աշնանային հատվածի վերջում վնասվածք է ստացել, որից վերականգնվել է 2 ամիս։ Հաջորդ՝ 2012-2013 մրցաշրջանում նա թիմի հետ դարձել Է Ուկրաինայի առաջին լիգայի բրոնզե մեդալակիր, ակումբը զիջել է միայն ալչևյան «Ստալին» և «Սևաստոպոլին»։

2013 թվականին տեղափոխվել է «Պոլտավա», սակայն խաղալով միայն մեկ հանդիպում՝ վերադարձել է «Ստալ», որը շուտով դադարեցրել է ելույթները Ուկրաինայի առաջնությունում։ 2015 թվականին պայմանագիր է կնքել Յուրմալայի «Սպարտակ» թիմի հետ։

2016 թվականի հունվարի 4-ին հայտնի է դարձել Դմիտրիի՝ Ուժգորոդի «Գովերլա» տեղափոխության մասին․ պայմանագրի ժամկետը նախատեսված էր մինչև 2015-2016 մրցաշրջանի ավարտը։

2016 թվականի ամռանը պայմանագիր է կնքել պերվոլիգովյան «Նիկոլաևի» հետ, որի կազմում 2016-2017 մրցաշրջանում խաղացել Է Ուկրաինայի գավաթի կիսաեզրափակչում։

### Կարիերան հավաքականում
2005 թվականին հանդես է եկել Ուկրաինայի՝ մինչև 19 տարեկանների հավաքականում և մասնակցել է 18 հանդիպման։

## Ձեռքբերումներ
* Ուկրաինայի առաջին լիգայի հաղթող․ 2010-2011
* Ուկրաինայի առաջին լիգայի բրոնզե մեդալակիր (2)․ 2010-2011, 2012-2013
* Դուրս է եկել Ուկրաինայի Գավաթի Խաղարկության կիսաեզրափակիչ․ 2016-2017

## Ծանոթագրություններ

Կատեգորիա:Ուկրաինացի ֆուտբոլային մարզիչներ
Կատեգորիա:Ուկրաինացի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կոնջի

**Կոնջի** (/ˈkɒndʒi/), ասիական բրնձով տարբեր ուտեստների ընդհանրացող տերմին։ Կոնջին կազմությամբ հիշեցնում է թանձր ապուր կամ հեղուկ շիլա։

Անգլերեն աղբյուրներում այս ուտեստը հաճախ անվանվում է «կոնջի» (congee)։ «Կոնջի» բառը ( congee), հավանաբար ծագել է թամիլերեն «կանջի» բառից (թամիլերեն கஞ்சி):

Չինաստանում ուտեստը անվանում են «չժոու» () և համարում հայտնի նախաճաշ, ինչպես նաև ավանդական դիետիկ սնունդ հիվանդների և ապաքինվողների համար։ Այլ ասիական երկրներում կան նմանատիպ ուտեստներ։

## Պատրաստում
Կոնջին բաղկացած է մի քանի ժամում մեծ քանակությամբ ջրի մեջ եփած բրնձից, որի մեջ մատուցելիս հաճախ օգտագործում են այլ բաղադրիչ, որպես զարդարանք։ Բրնձի և ջրի չափաբաժինը բաղադրատոմսերում կարող է տարբեր լինել, բայց որպես կանոն ջուրը օգտագործում են բրնձից 5-12 անգամով ավելի։
մինի|Ճապոնական տարբերակը ձինզիցու տոնի համար։
մինի|Վիետնամական տարբերակը

## Ծանոթագրություններ

Կատեգորիա:Չինական խոհանոց
Կատեգորիա:Բրնձով ուտեստներ
Կատեգորիա:Վիետնամական խոհանոց
Կատեգորիա:Ֆիլիպինական խոհանոց
Կատեգորիա:Ճապոնական խոհանոց
Կատեգորիա:Հնդկական խոհանոց
Կատեգորիա:Կորեական խոհանոց
Կատեգորիա:Ուտեստ և ըմպելիք
Կատեգորիա:Ապուրներ
Կատեգորիա:Ասիական խոհանոց
Վիլյամ դե Օլիվեիրա Փոթքեր

**Վիլյամ դե Օլիվեիրա Փոթքեր** (), բրազիլացի ֆուտբոլիստ, հարձակվող։

## Ակումբային կարիերա
Փոթքերը ծնվել է Ֆլորիանապոլիսում, սովորել է Ֆիգուերենսի երիտասարդական կազմավորումում։ 2011 թվականի սեպտեմբերի 7-ին անցկացրել իր առաջին խաղը Սերիա Ա-ում՝ փոխարինման դուրս գալով «Ատլետիկո Գոյանյենսե» թիմի դեմ խաղի երկրորդ խաղակեսում

Փոթքերը վարձավճարով խաղացել է «Գանձասար», «Վենտրովերտ Կոֆու», «Ռեդ Բուլլ Բրազիլ» և Լայնենս, ֆուտբոլային ակումբներում, վերջինիս կազմում 5 գոլ է խփել 2015 թվականի Պաուլիստայի առաջնությունում։ 2015 թվականի մայիսի 16-ին տեղափոխվել է «Բրագա» ֆուտբոլային ակումբ՝ սեզոնային պայմանագրով և գնման հնարավորությամբ։

Բրագայի B-թիմում իր միակ հանդիպումը՝ Սեգունդա լիգայում խաղալուց հետո, Փոթքերը վերադարձել է Բրազիլիա և վարձավճարով խաղացել «Լայնենս» ակումբում մինչև 2016 թվականի Պաուլիստայի առաջնությունը։ 2016 թվականի մայիսի 5-ին 7 գոլ խփելուց հետո, նա ստորագրել է 3 տարվա պայմանագիր «Պոնտի Պրետայի» հետ։

Փոթքերը ավարտել է մրցաշարը իր կարիերայի լավագույն՝ 14 գոլ արդյունքով (դառնալով լավագույն ռմբարկու Ֆրեդ և Դիեգո Սաուզայի հետ), լինելով առանցքային խաղացող, իսկ նրա թիմը զբաղեցրել է ութերորդ տեղը։ Նա կարևոր հենակետ էր 2016 թվականի հունիսի 30-ի Սանտա Կռուզի դեմ 3-0 հաշվով հաղթանակում։ Նա կրկին գլխավորել է չարտերը 2017 թվականին Պաուլիստայի առաջնությունում՝ խփելով 9 գոլ, իսկ «Պոնտեն» զբաղեցրել է 2-րդ տեղ։

2017 թվականի փետրվարի 16-ին Փոթքերին վաճառել են «Ինտերնասիոնալ» ֆուտբոլային ակումբին, սակայն նա մնացել է «Պոնտեի» կազմում մինչև Պաուլիստայի առաջնության վերջը։

2017 թվականի հուլիսի 18-ին առաջին անգամ խաղացել է «Ինտերնասիոնալ» թիմում, խաղադաշտ դուրս գալով «Լուվերդենսի» դեմ և խփելով հանդիպման միակ գոլը 93-րդ րոպեին։

## Կարիերայի վիճակագրություն

## Ձեռքբերումներ
### Անհատական
*Բրազիլիայի առաջնության սերիա A-ի լավագույն ռմբարկու - 2016
*Պաուլիստայի առաջնության տարվա խաղացող - 2017
*Պաուլիստայի առաջնության տարվա խաղացող - 2017
*Պաուլիստայի առաջնության տարվա թիմը - 2017
*Պաուլիստայի առաջնության լավագույն ռմբարկու - 2017

## Ծանոթագրություններ

 

Կատեգորիա:Բրագայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Կուրիտիբայի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Պոնտե Պրետայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիգեյրենսեի ֆուտբոլիստներ
Լյուբոշ Հանցել

**Լյուբոշ Հանզել** (, ), սլովակ ֆուտբոլիստ, «Իսկրա» ակումբի պաշտպան։ Խաղացել է Սլովակիայի ազգային հավաքականում։

## Կարիերա
### Ակումբային
Պրոֆեսիոնալ կարիերան սկսել է 2004 թվականին Տրնավայի «Սպարտակ» ակումբում, որի կազմում խաղացել է մինչև 2008 թվականը, երբ վարձավճարով տրվել է համանուն քաղաքի «Սենեց» ակումբին, որտեղ խաղացել է 11 խաղ, ինչից հետո նույն տարվա հուլիսին վերադարձել է «Սպարտակ», իսկ «Սենեց» ակումբը դադարել է գոյություն ունենալ, քանի որ այն միացվել է Դունայսկա Ստրեդայի «ԴԱԿ» ակումբին։ «Սպարտակ» ակումբի կազմում խաղացել է 67 խաղ, խփել է 3 գոլ, թիմի հետ դարձել առաջնության բրոնզե կրկնակի մեդալակիր և 1 անգամ Սլովակիայի գավաթի եզրափակչի անդամ։ 2009 թվականի օգոստոսի 13-ին Լյուբոշը վարձակալությամբ 2,5 տարով «Գելզենկիրխեն»-ից տեղափոխվել է Գերմանիայի «Շալկե 04» ակումբ պայմանագրի երկարաձգման պայմանով, որի կազմում նորամուտ է ունեցել դեկտեմբերի 12-ի խաղում, որը Բրեմենի «Վերդերա» ակումբի դեմ էր, ինչից հետո, սակայն, վերադարձել է «Սպարտակ»։

### Ազգային հավաքականում
Սլովակիայի ազգային հավաքականի կազմում նորամուտը նշել է 2009 թվականի հունիսի 6-ին Բրատիսլավայում` Սան Մարինոյի ազգային հավաքականի դեմ 2010 թվականի աշխարհի առաջնության ընտրական խաղում, որտեղ սլովակները հաղթել են 7։ 0 հաշվով։ Այդ խաղում Լյուբոշը խփել է իր առաջին գոլը ազգային հավաքականում։

## Ձեռքբերումներ
**«Սպարտակ»**

* Սլովակիայի առաջնության բրոնզ մեդալակիր. 2005-2006, 2008-2009
* Սլովակիայի գավաթի եզրափակչի անդամ. 2005-2006

## Ծանոթագրություններ

Կատեգորիա:Յագելոնիայի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Սլովակ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սլովակիայի հավաքականի ֆուտբոլիստներ
Դավիթ Տերտերյան

**Դավիթ Տերտերյան** (), հայ պրոֆեսիոնալ ֆուտբոլիստ, որը «Արարատ-Արմենիայի» և Հայաստանի ազգային հավաքականի կազմում հանդես է գալիս աջ պաշտպանի դիրքում։

## Կարիերա
### Ակումբ
2021 թվականի հունվարի 22-ին Տերտերյանը միացել է «Արարատ-Արմենիա ՖԱ» ակումբին։

### Միջազգային
Տերտերյանը Հայաստանի հավաքականում նորամուտը նշել է 2021 թվականի հունիսի 1-ին Խորվաթիայի դեմ ընկերական խաղում՝ խաղի 79-րդ րոպեին փոխարինելով Արտակ Գրիգորյանին։ Արտագնա հանդիպումն ավարտվել է ոչ-ոքի՝ 1:1 հաշվով։

## Խաղերի վիճակագրություն
### Ակումբ

### Միջազգային

## Ծանոթագրություններ

## Արտաքին հղումներ
* 

## Նշումներ


Կատեգորիա:Արարատ-Արմենիայի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Դմիտրո Խլյոբաս

**Դմիտրո Խլյոբաս** (;), ուկրաինացի ֆուտոլիստ, Ղազախստանի «Կիզիլ-Ժառ» ակումբի հարձակվող։ Հանդես է եկել Ուկրաինայի երիտասարդական հավաքականում։

## Կարիերա
Ֆուտբոլով սկսել է զբաղվել հայրենի Լոխվիցայում։ 11 տարեկանում Կիևի մանկական մրցաշարերից մեկից հետո հրավիրվել է Կիևի «Դինամո»-ի ակադեմիա, որտեղ անցել է կրթության բոլոր փուլերը։ Ակադեմիան ավարտելուց հետո խաղացել է «Դինամո»-ի երիտասարդական թիմում։

«Դինամո»-ի հիմնական կազմում իր նորամուտը նշել  է 2012 թվականի նոյեմբերի 17-ին՝ Դոնեցկի «Մետալուրգ» ակումբի դեմ խաղում։

2013 թվականի փետրվարի 20-ին հայտագրվել է Ուկրաինայի պրոֆեսիոնալ ֆուտբոլի լիգայի խաղերին՝ Կիևի «Դինամո 2»-ի կազմում։

2015 թվականին վարձավճարով խաղացել է «Գովերլու»-ի համար։ 2016 թվականի փետրվարի 2-ին կեսամյա վարձակալական պայմանագիր է ստորագրել Պոլտավայի «Վորսկլոյ» ակումբի հետ։

2017 թվականի հուլիսի 20-ին կնքել է վարձու պայմանագիր մինսկյան «Դինամո» ակումբի հետ։

2018 թվականին ստորագրել է երեք տարով պայմանագիր չերնիգովյան «Դեսնոյ» ակումբի հետ։

## Միջազգային կարիերա
2015 թվականի հունիսին Ուկրաինայի «երիտասարդական թիմի» մարզիչ Սերգեյ Կովալեցը նրան հրավիրել է մասնակցելու Լոբանովսկու հուշամրցաշարին։ Այս մրցաշարում «դեղնակապույտները» զբաղեցրել են երկրորդ տեղը, իսկ Խլյոբասը մասնակցել է երկու հանդիպումների։

## Ծանոթագրություններ

## Արտաքին հղումներ
* 

Կատեգորիա:Դինամո Կիևի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Երջանիկ Ղուբասարյան

**Երջանիկ Խաչատուրի Ղուբասարյան** (), հայ պրոֆեսիոնալ Ֆուտբոլիստ, որը որպես հենակետային կիսապաշտպան կամ կենտրոնական պաշտպան խաղում է Հայաստանի ֆուտբոլի առաջնության Նոա ակումբում և Հայաստանի ֆուտբոլի ազգային հավաքականում։

## Ակումբային կարիերա
Ղուբասարյանը գերմանական ֆուտբոլի սան է, ավելի վաղ խաղացել է Համբուրգ ՖԱ-ի Մ-17/Մ-19 խմբերում և Սբ․ Պաուլիի II ՖԱ-ում։ Նա միացել է Համբուրգ ՖԱ-ին Սբ․ Պաուլիի երիտասարդական ակադեմիայում խաղալուց հետո։ Արդյունքում նա սկսել է մարզվել ավագ խմբում։ Նա դիտվել է որպես Համբուրգ ՖԱ-ի հեռանկարային թեկնածու He was seen as a prospect at HSV։

2020 թվականի հոկտեմբերին նա կնքել է պայամանագիր Հանսա ՖԱ-ի հետ որպես ազատ գործակալ։

2022 թվականի հուլիսի 30-ին հայտարարվեց, որ Ղուբասարյանը տեղափոխվում է Հայաստանի ֆուտբոլի առաջնություն և կնքում է պայամանագիր ԲԿՄԱ-ի հետ։

2023 թվականի հունվարի 18-ին Նոա ՖԱ-ն հայտարարեց Ղուբասարյանի հետ պայմանագիր կնքելու մասին։

## Միջազգային կարիերա
Ծնվելով և մեծանալով Գերմանիայում՝ 2016 թվականին Ղուբասարյանը մի քանի անգամ ընդգրկվել է Գերմանիայի մինչև 15 տարեկանների խմբում՝ մասնակցելու U-16 Նահանգների գավաթին, սակայն նախընտրել է ներկայացնել Հայաստանը երիտասարդական խմբերում։

Նա ներկայացրել է Հայաստանը 2019 UEFA-ի Եվրոպայի մինչև 19 տարեկանների առաջնությունում։

2023 թվականի մարտին նա ստացել է իր առաջին առաջարկը միանալու Հայաստանի ազգային հավաքականին 2024 Ֆուտբոլի Եվրոպայի առաջնությունում համապատասխանաբար Թուրքիայի դեմ ընտրական և Կիպրոսի դեմ ընկերական խաղին մասնակցելու համար։

Ղուբասարյանը Հայաստանի ֆուտբոլի ազգային հավաքականում իր առաջին ելույթն ունեցել է 2023 թվականի մարտի 28-ին՝ Կիպրոսի դեմ ընկերական խաղում, որն ավարտվել է 2։ 2՝ ոչ-ոքի հաշվով, որտեղ նա խաղացել է ամբողջ խաղը։

## Անձնական կյանք
Նրա ավագ եղբայրը՝ Անդրանիկը, ևս ֆուտբոլիստ է և Հայաստանի ֆուտբոլի պատանեկան հավաքականի նախկին խաղացող։

## Կարիերայի վիճակագրություն

## Ծանոթագրություններ

## Արտաքին հղումներ
* 
* Profile  at FFA.am

Կատեգորիա:Համբուրգ քաղաքում ծնվածներ
Կատեգորիա:Հայաստանի հավաքականի ֆուտբոլիստներ
Կատեգորիա:Նոայի ֆուտբոլիստներ
Անտոն Սավին

**Անտոն Վասիլևիչ Սավին** (, ), ուկրաինացի ֆուտբոլիստ, «ԼՆԶ» ակումբի կիսապաշտպան։

## Կարիերա
### Ակումբային
Խարկովյան ֆուտբոլի սան է։ Նա իր կարիերան սկսել է «Գազովիկ-ԽԳԴ»-ում։ 2008 թվականն անցկացրել է Կրիվոյ Ռոգի «Գոռնյակ» թիմում։ 2009 թվականի սկզբին տեղափոխվել է Դոնեցկի «Մետալուրգ», որտեղ հիմնականում խաղացել է երիտասարդական կազմում։ 2010 թվականի օգոստոսի 2-ին նորամուտն է նշել Ուկրաինայի Պրեմիեր լիգայում՝ ընդմիջումից հետո փոխարինման դուրս գալով Կիևի «Արսենալի» դեմ խաղում։ 2011 թվականի ամռանը ֆուտբոլիստին վարձակալել է Դնեպրոձերժինսկի «Ստալ» ակումբը։ 2012 թվականի ամռանը նա չեղարկել է պայմանագիրը «Մետալուրգի» հետ և համալրել Չեռնովցիի «Բուկովինայի» շարքերը։

2016 թվականի մարտի 23-ին հայտավորվել է «Գոռնյակ-Սպորտի» կազմում՝ առաջին լիգայի առաջնությունում, իսկ մինչ այդ հանդես է եկել Խարկովի «Հելիոսում» և Օխտիրկայի «Նեֆտյանիկում»։ 2016 թվականի հունիսին տեղափոխվել է հայկական «Ալաշկերտ» ակումբ, որի կազմում նա խաղացել է Չեմպիոնների լիգայի որակավորման փուլում։ 2017 թվականի մարտին վերադարձել է Ուկրաինա և պայմանագիր կնքել ՊՖԿ «Սումիի» հետ և 2017-18 մրցաշրջանը սկսել է «Պոլտավայում», որի միջոցով մրցաշրջանի ավարտին նա ստացել է Առաջին լիգայի արծաթե մեդալ և Պրեմիեր լիգայում հանդես գալու իրավունք։ Այնուհետև նա կրկին խաղացել է Առաջին լիգայի «Սումի» և «Պոլեսիե» (Ժիտոմիր) թիմերում։ Վերջինը մարզել է նրան արդեն ծանոթ մարզիչ Անատոլի Բեսսմերտնին։ 2019 թվականի հուլիսի սկզբին նա դարձել է ՖԿ «Մետալիստ 1925» (Խարկով) ակումբի խաղացող։

### Հավաքականում
2011 թվականի մարտի 29-ին անցկացրել է միակ խաղը Ուկրանիայի երկրորդ երիտասարդական հավաքականի (1990 և 1991 ծննդյան թիվ) և Սերբիայի երիտասարդական հավաքականի միջև։

## Նվաճումներ
* Հայաստանի Սուպերգավաթի հաղթող՝ 2016
* Ուկրաինայի Առաջին լիգայի արծաթե մեդալակիր՝ 2017/18
* Ուկրաինայի Առաջին լիգայի բրոնզե մեդալակիր՝ 2020/21

## Ծանոթագրություններ

Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Բիգոս

**Բիգոս** (, , , ), նաև **բիգուս** (), լեհական խոհանոցի երկրորդ ավանդական ուտեստը՝ պատրաստված կաղամբից և մսից, որն բելառուսական, ուկրաինական և լիտվական խոհանոցներում ունի տարատեսակներ։ Ռուսաստանում այն հաճախ անվանում են **սոլյանկա** (պետք չէ շփոթել նույնահունչ ապուրի հետ)։

## Ստուգաբանություն
Գույություն ունի բիգոս բառի ծագման երեք տարբերակ

# լատիներեն *bigustus* բառից, որտեղ *bi-ն* նշանակում է երկու, իսկ *gustus* նշանակում է համ, քանի որ այն իր մեջ միավորում է թթու և քաղցր համերը
# իտալերեն *bigutta* բառից, որը նշանակում է կաթսա
# գերմաներեն *Beiguss*-ից՝ թանձրուկ, քանի որ ուտեստի պատրաստման ընթացքում պետք է ժամանակ առ ժամանակ ջուր ավելացնել վրան։

Բիգոսը հիմնականում համարվում է լեհական ուտեստ, սակայն կա մի այլ տարբերակ, որ այն Լիտվական մեծ իշխանությունից «ներմուծել է» Լեհաստան Վլադիսլավ Յագայլոն արքան, որը սիրում էր համտեսել այն որսորդական ընդմիջումների ժամանակ։ Ավելին, լեհերենում կա մի բայ՝ *bigosować,* որը նշանակում է կտոր-կտոր անել, կտրատել (հին գերմաներենով՝ *becken*) և հղում էր կատարում ուտեստի համար կաղամբի կտրատման մեթոդին։

## Խոհարարություն
thumb|240px|Բանջարեղենային բիգոս թարմ սոխով
Բիգոսը կարող է պատրաստվել տարբեր եղանակներով։ Սովորաբար օգտագործում է թարմ սպիտակ կաղամբի և թթու դրած կաղամբի խառնուրդը, որպես մսամթերք՝ խոզի կամ որսի միս, ապխտած երշիկ, խոզի մսոտ ճարպայուղ։ Ուտեստի մեջ հաճախ ավելացնում են անտառային սնկեր, սալորաչիր, կարմիր գինի, լոլիկ, տարատեսակ համեմունքներ (ավելի հաճախ քիմիոն, սև պղպեղ, դափնու տերև)։ Հիմնական մսային և բուսական բաղադրիչները պատրաստվում են առանձին (կաղամբը շոգեխաշում են, միսը և երշիկը՝ տապակում), այնուհետև խառնում են իրար և տապակում միասին։

Արդեն պատրաստ ուտեստը ունի խիտ բաղադրություն, թեթևակի թթու համ և ապխտեղենի հոտ։ Բիգոսը մատուցում են տաք, սպիտակ կամ սև հացի՝, հաճախ նաև օղու հետ։

Քանի որ ուտեստը տաքացնելիս չի կորցնում իր համը, այն հաճախ պատրաստում են մեծ քանակությամբ մեծ ափսեների մեջ, իսկ հետո սառեցնում են։ Սովորաբար ուտեստը մատուցում են հենց նույն ափսեներով, որոցով այն պատրաստել են․ խորհուրդ է տրվում ամեն անգամ մատուցելուց առաջ տաքացնել ոչ թե ուտեստի այն քանակը, որը պետք է մատուցվի, այլ ամբողջը և հենց նույն ափսեի մեջ։ Ենթադրվում է, որ ամեն անգամ ուտեստը տաքացնելիս այն ավելի ու ավելի համեղ է դառնում։

Ուտեստին նվիրվել է Ադամ Միցկևիչի «Պան Թադուեշ» պոեմից մի հաված (Գլուխ IV, «Դիվանագիտությւոն և պատրաստակամություն»)։ Այն սկսվում է հետևյալ տողերով․ «W kociołkach bigos grzano; w słowach wydać trudno bigosu smak przedziwny, kolor i woń cudną» (Կաթսաներում բիգոս էին տաքացնում․ դժվար է բառերով փոխանցել բիգոսի հրաշալի համը)։

## Ծանոթագրություններ

## Գրականություն
* *Тимохов С. М.* Руководство по приготовлению пищи в воинских частях и учреждениях Советской Армии и Военно-морского Флота. — М.: Воениздат, 1980. — 256 с.
* 

## Արտաքին հղումներ
* С. Синельников, И. Лазерсон. Грешно ли есть капусту помимо водки? 
* Л. Стоцкая. Концептуальный бигос. Съедобная энциклопедия польских нравов 
* А. Сидоров. Бигус

Կատեգորիա:Ազգային ուտեստներ
Կատեգորիա:Լեհական խոհանոց
Կատեգորիա:Լեհաստանի մշակույթ
Կատեգորիա:Մսով ուտեստներ
Ալեքսեյ Պուստոզերով

**Ալեքսեյ Սերգեևիչ Պուստոզերով** (, ), ռուս ֆուտբոլիստ, կիսապաշտպան։

## Կարիերա
«Լադա-Տոլյատտի» ակումբի աշակերտ։ Իր հայրենի թիմի համար խաղացել է 100 խաղ, միևնույն ժամանակ խփել 9 գոլ և կատարել բազմաթիվ արդյունաբերական փոխանցումներ։ Իր անունը գրել է ակումբի պատմության մեջ՝ խփելով 1500-րդ գոլը։ 2014/2015 մրցաշրջանի արդյունքներով դարձել է թիմի առաջատարը գոլ+փոխանցման համակարգով, ինչի համար հրավիրում է ստացել ՖՆԼ-ի թիմից։

Ֆուտբոլային ակումբ «Տյումենի» կազմում խաղալով՝ կարողացել է հաղթահարել 100 խաղացած խաղերի ցուցանիշը։

2018 թվականի ձմռանը պայմանագիր է կնքել Աստղախանի «Վոլգարի» թիմի հետ։ Ֆուտբոլային սկզբունքով թիմը կարողացել է պահպանել ՖՆԼ-ում իր գրանցումը, սակայն ֆինանսական պատճառներով ստիպված է եղել դուրս գալ առաջնությունից և մեկնել ստորին դիվիզիոնով։

2018 թվականի ամռանը տեղափոխվել է Հայաստան, որտեղ պայմանագիր է կնքել Ռուսաստանից տեղափոխված «Արարատ-Արմենիա» թիմի հետ։ Բարձրագույն լիգայում դեբյուտը տեղի է ունեցել օգոստոսի 4-ին առաջին տուրի խաղում «Լոռիի» դեմ (2:0)։ Հայկական ակումբի կազմում հանդես է եկել 31 խաղով և մրցաշրջանի արդյունքներով դարձել է Հայաստանի չեմպիոն Արարատ-Հայաստան ֆուտբոլային ակումբի կազմում։

2019 թվականի ամռանը պայմանագիր է կնքել բելառուսական «Սլացկ» ակումբի հետ։ Մրցաշրջանի արդյունքներով Սլացկը կարողացել է պահպանել բարձրագույն լիգայում գրանցումը և 2019 թվականի դեկտեմբերին ռուսաստանցին խզել է ակումբի հետ պայմանագիրը։

2020 թվականի մարտին պայմանագիր է կնքել Ղազախստանի «Ատիռաուի» հետ։ Պուստոեզերովի մասնակցությամբ թիմը մրցաշրջանի արդյունքներով դարձել է առաջին լիգայի չեմպիոն և կարողացել է վերականգնել իր վերին դիվիզիոնում գրանցումը։

2021 թվականի ապրիլի 7-ին կիսապաշտպանը վերադարձել է Բելառուսի առաջնություն՝ տեղափոխվելով Բոբրյուի «Բելշինա» կազմ։ Բոբրյուզկի հավաքականի համար 12 խաղ է խաղացել, որոնցում հասցրել է առանձնանալ 3 գոլերով և մի քանի գոլային փոխանցումներով։

Ամռանն առաջարկ է ստացել Մորդովիայի մայրաքաղաքի «Սարանսկ» ֆուտբոլային ակումբից, որը վերադարձել է պրոֆեսիոնալ կարգավիճակին։ Օգոստոսի 6-ին պայմանագիր է կնքել և օգոստոսի 11-ին առաջին անգամ հանդես է եկել Ռուսաստանի գավաթում «Վոլգայի» դեմ։ 2022-2023 մրցաշրջանից հանդես է գալիս Կալուգայի ֆուտբոլային ակումբում։

## Ձեռքբերումներ
* Հայաստանի չեմպիոն․ 2018-2019
* Ղազախստանի առաջին լիգայի չեմպիոն, 2020

## Ծանոթագրություններ

Կատեգորիա:Արարատ-Արմենիայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
Միկոլա Ցիհան

**Միկոլա Ցիհան** (; ), ուկրաինացի և ռուս ֆուտբոլիստ, դարպասապահ։

## Գործունեություն
Նիկոլաևի «Տորպեդո» ՄՄԴ-ի աշակերտ։

Նա իր մասնագիտական գործունեությունը սկսել է հայրենի քաղաքում՝ «Նիկոլաև» ակումբում։ Բայց, չհասցնելով ակումբում ոչ մի հանդիպում անցկացնել, նա մեկնել է Ռուսաստան՝ Վլադիկավկազ։ Յոթ տարի (2002 թվականից 2009 թվականներին) նա խաղացել է տեղի «Ալանիա» ակումբում։ Երկար ժամանակ նա թիմի հիմնական դարպասապահն ու առաջատարն էր։

2010 թվականին նա լքել է «Ալանիա»-ն և տեղափոխվել է «Կռիլյա Սովետով»։ Միկոլայը չի կարողացել տեղ գրավել բազայում, որի պատճառով թիմի մեկ այլ դարպասապահ՝ Էդուարդո Լոբոսը, ամենից հաճախ հայտնվում էր մեկնարկային կազմում, իսկ Ցիհանը մրցաշրջանի ընթացքում ընդամենը երեք հանդիպում է անցկացրել։

2011 թվականի մարտի 24-ին դարձել է «Սիբիրի» խաղացող։ 2012 թվականի ամռանը նա տեղափոխվել է Յարոսլավլի «Շիննիկ», որը հանդես է գալիս ֆուտբոլի ազգային լիգայի առաջնությունում։ Թիմում վերցրել է 1 համարով մարզաշապիկը։ 2013 թվականի հունիսի 2-ին տեղափոխվել է «Սպարտակ-Նալչիկ» ակումբ՝ կնքելով 2 տարվա պայմանագիր։ 2014 թվականի ամառային արտասեզոնին նա վերադարձել է Սիբիր Նովոսիբիրսկ։ 2016 թվականի մարտի 2-ին 4 տարով երկարաձգել է պայմանագիրը Սիբիրի հետ։

2018-19 մրցաշրջանից հետո նա կողմերի փոխադարձ համաձայնությամբ լքել է ակումբը և միացել է Մոսկվայի «Տորպեդոյին», որը վերադարձել է ՖՆԼ։ 2020 թվականի ձմեռային տրանսֆերային պատուհանում «Տորպեդոն» ու Նիկոլայ Ցիհանը կողմերի համաձայնությամբ խզել են գործող պայմանագիրը։

2020 թվականի փետրվարի 15-ին նա պայմանագիր է կնքել Նովոսիբիրսկի ակումբի հետ մինչև 2019-20 մրցաշրջանի ավարտը, բայց հետո հաջորդ մրցաշրջանում նա շարունակել է խաղալ թիմում, որն ի վերջո լքել է 2021 թվականի հունիսի վերջին։

2023 թվականին դարձել է Դիմիտրովգրադի Օրգեներգոստրոյ թիմի խաղացող, որը մասնակցում է MFS «Պրիվոլժիե» առաջնությանը և գավաթին՝ Ռուսաստանի մարզաբազայի առաջնության շրջանակներում։

## Ծանոթագրություններ

Կատեգորիա:Ալանիայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Ֆուտբոլային մարզիչներ